<https://www.juoksufoorumi.fi/topic/6094-energiankulutus-tankkaus-triathlonin-aikana/#comment-186920>
<http://schema.org/text>
"Täydellä matkalla kiinteän syönti on varsin yleistä etenkin pyöräilyosuudella. Yleensä Powerbar tyyppisillä patukoilla. Ei se kuitenkaan välttämätöntä ole, mutta mahan kannalta saattaa olla jopa parempi, että kovin pitkään ei olla pelkkien nesteiden varassa. Minulla on sallainen yhden miehen kalluptutkimus, että kun olen parissa täyden matkan kisassa käyttänyt Powerbaria, niin olen käynyt juoksuosuudella paskalla, ja kun olen käyttänyt clift baria ( Powerbarin kilpailija, en tiedä onko enää olemassa tuolla nimellä ), niin en ole käynyt paskalla. Varsin mahdollista on, että patukkamerkillä ei paskalla käyntiin ollut merkitystä, mutta näin siinä vaan kävi. Pari patukkaa pyöräilyosuudella ja yksi mahdollisesti vielä juoksun vaihdossa riittää. Jos nautiskelee täyttä matkaa vaikka 12-14 tuntia, niin mitäpä sitä kurjuutta maksimoimaan litkujen varassa. Kiinteää vaan naamariin, ei se yksi vessareissu paljon lopputulokseen vaikuta.  \nLaitoin patukat pyörään siten, että saksilla patukan kuori auki ( pitkä viilto sauman viereen ), sitten patukka molemmista päistä maalarinteipillä kevyesti kiinni pyörää. Kisassa oli sitten helppo repäistä patukka irti ja ottaa se suoraan esille kuoresta. Ei tarvinnut alkaa pyöränselässä pakkausta repimään auki. Yksi vaihtoehto on patukan kiinnittäminen omalla tahmeudellaan pyörään. Kerran vaan kävi kisassa niin, että lähti pintamaalit etuhaarukasta mukana, kun repäisin patukan irti. Eräs tyttö kertoi, että oli aika kirpeitä patukoita kun oli kiinnittänyt niitä nousevaan  runkoputkeen ja kussua ajaessaan satulasta. \n \nEn ole laskenut paljonko kisan aikana energiaa pystyy ottamaan, mutta voisi olla pyöräilyosuudella viidessä tunnissa noin 2000 kcal ja juostessa 3 tunnissa vajaat 1000 kcal. Voi olla, että osa tuosta 3000 kcal ei ehdi elimistön käyttöön kuitenkaan, joten paljon sen enempää ei ole syytä edes yrittää tunkea 8 tunnissa. \n \nKisaa ennen olen pitänyt alkuviikosta pari päivää hh-paastoa, jolloin olen huomioinut proteiinien tankkauksen. Sitten kolmen-neljän tankkauspäivän aikana pääpaino on ollut hh-energiassa, mutta myös proteiineja olen syönyt jonkun verran. Kiinteän syömisen olen lopettanut kisaa edeltävänä iltapäivänä noin klo 16 - 18. Enkä muutenkaan ole syönyt mitään huonosti sulavaa kisaa edeltävänä päivänä. Rasvan tankkaamisen merkitykseen kykynä hyödyntää rasvoja paremmin kilpailussa en oikein usko, joten rasvat olen pitänyt melko vähissä kisaa edeltävänä viikkona. Sen verran vyötäröltä kuitenkin löytyy mitä kisassa tarvitaan, ja aika paljon enemmänkin. \nMinä käytän pitkäketjuista maltoa. Varmaan ne mainostekstit pitävät paikansa, että pitkäketjuinen imeytyy hitaammin, ja antaa energiaa tasaisemmin pitemmälle ajalle, kuin lyhytketjuinen sokeri. Lyhytketjuistakaan sokeria ei ole syytä pelätä etenkään juoksuosuudella, kun tankkauksen tarkoitus on saada energiaa mahdollisiman nopeasti elimistön käyttöön. Malto on maissitärkkelystä. Ei siinä sen suurempaa ihmettä ole, voi olla, että joku muukin vilja sopisi ihan yhtä hyvin. Mutta esim. peruna ei oikein sovi edes jauheena, sitä on mm. Pauli Kiuru kokeillut. Taitaa olla suurimmat ongelmat ruuansulatuksessa perunan kanssa.   \n \nNyt lähden tästä juoksemaan 40 km ( ainakin yrittämään ), eli saman kuin eilen, ja vielä pitäisi jatkaa samaa linjaa ma, ti, ke, jotta kuntoni säilyisi ravintoexpertille vaadittavalla tasolla. "
<https://www.juoksufoorumi.fi/topic/6094-energiankulutus-tankkaus-triathlonin-aikana/>